Guanare
Guanare je grad od 168,000 stanovnikaon je i glavni grad savezne države Portuguesa na sjeverozapadu Venecuele.

Geografske karakteristike 

Guanare se prostire u dolini rijeke Guanare u ravničarskom Llanosu.

Guanare je udaljen 80 km jugozapadno od Acarigue, bivšeg glavnog grada države i 80 km sjeveroistočno od Barinasa, glavnog grada Države Barinas. 

Često ga zovu vjerskom prijestolnicom Venezuele, jer je velik hodočasnički centar zbog nacionalnog svetišta Gospa od Coromota, posvećenog svetici zaštitnici Venezuele - sv. Mariji.

Historija 

Grad je osnovan 1591. kao trgovačko-manufakturni centar sjevernog dijela zapadnog Llanosa. Rast grada bio je otežan čestim epidemijama malarije, koja je iskorjenjena tek sredinom 20. vijeka.

Privreda i transport 
U okolici grada uzgajaju se goveda, pamuk, kava, duhan, riža, riža, sezam, kakao i šećerna trska.  
Za privredu grada važno je i šumarstvo, kao i rudarstvo, jer u okolici ima nalazišta željezne rude. 

Guanare je povezan autoputom, koji prolazi duž jugoistočnih padina masiva Cordillera de Mérida. 

Grad ima i luku Guerrilandia, za manje brodove na rijeci Guanare.

Jugozapadno od centra, kod predgrađa Apamatal leži aerodrom Virgen de Coromoto (IATA: GUQ, ICAO: SVGU).

Izvori

Vanjske veze

 Guanare na portalu Encyclopedia Britannica  
 Guanajuato Capital 

Gradovi u Venezueli